AETERNAM illam  incircūscriptam summę diuinitatis vnitatem, sicut sancti Angeli  Archangeli, omnesque sancti adorant in cœlis, adoro, laudo, glorifico,  benedico, credo  confiteor Patrem  Filium,  Spiritum sanctum trinum in personis, vnum in deitate  substantia, atque sicut sancti Patriarchæ  Prophetæ prædixerunt, Angelus Gabriel de cœlis ad Virginem missus enarrauit: sancti Apostoli denuntiauerunt, Euangelistæ euangelizauerunt: Martyres prædicauerūt, Confessores docuerunt,  sanctæ Virgines confessæ sunt, credo  confiteor illud Verbum, quod in principio erat,  apud Deum erat,  Deus erat; pro mea  totius mundi liberatione  redemptione, ex sacratissima  intemerata Virgine Maria, in veritate nostri corporis, sine humana concupiscentia temporaliter procreatum  natum, secundum legem Moysi octaua die cum impositione nominis IESV circuncisum, quadragesimo die in Templo a Matre cum hostiis  muneribus præsentatum, Magis manifestatum, a Ioanne baptizatum, in desertis a Diabolo tentatum nec superatum. Post multa  innumerabilia miraculorum, sanitatum concessa beneficia,  prædicationē Euāgelij, statuto  præordinato tempore a discipulo proprio traditum, a Iudæis comprehensum, ligatum, flagellatum, colaphizatum, sputis illitum, spinis coronatum, aceto potatum, crucifixum, mortuum  sepultum, tertia die deuicto Diabolo,  spoliato inferno, a mortuis propria virtute resuscitatum, per quadraginta dies Apostolis in carne qua crucifixus est, manifestatum, quadragesimo die videntibus eisdem Apostolis  multis aliis fidelibus, super cœlos exaltatum, inde venturum ad iudicandum viuos  mortuos,  seculum per ignem. Credo etiam Spiritum sanctum, super eundem Dominum nostrum in Columbæ specie,  super sanctos Apostolos in linguis igneis descendisse, eisque omnium linguarum scientiam distribuisse,  inuictam contra omnium persecutionem inimicorum constantiam dedisse. Credo Sāctam, Catholicam  Apostolicam Ecclesiam, confiteor vnum Baptisma in remissionē peccatorum,  expecto resurrectionem mortuorum,  vitam futuri seculi. Amen. AD CRVCEM ADORANDAM, ORATIO. IN cuius nomen omne genu flectitur, cœlestium, terrestrium,  infernorum, ei nunc mea curuo genua, siue confiteor culpam, patri luminum, possessori omnium spirituum, imperanti tam terrenis, quam cœlestibus: tibique inimice humani generis interdico, qui circuis quærens quem deuores, auerte a me machinas tuas,  occultas insidias: quia mecum est Crux Domini, quem semper adoro. Crux mihi refugium, crux mihi via  virtus, crux inexpugnabile signum, crux inuincibile genus armorum. Crux repellit omne malum. Crux effugat tenebras. Per hanc Crucem diuinum aggrediar iter. Crux mihi vita est: mors inimice tibi. Crux Domini nostri sit sublimitas mea, sanguis eius maneat in me redemptio vera. Resurrectio illius sit mihi de Resurrectione iustorum firma fides  spes certa,  illius ad cœlos gloriosa Ascensio, sit mihi ad cœleste desiderium quotidiana prouectio,  sancti Spiritus in cordibus nostris infusio, sit omnium præteritorum nostrorum remissio. Amen.